Coatzacoalcoselva

Coatzacoalcoselva er ei elv i Mexico. Den har sitt utspring i Sierra de Niltepec, krysser Oaxaca ved Tehuantepec-eidet, og renner deretter gjennom den sørlige delen av Veracruz. Elva er 282 kilometer lang og renner ut i Mexicogolfen ved byen Coatzacoalcos.

Ifølge legenden seilte den aztekiske guden Quetzalcoatl nedover Coatzacoalcoselva på en flåte av slangeskinn helt til han ble borte i horisonten. Denne hendelsen er opprinnelsen til navnet Coatzacoalcos, som betyr «Slangens gjemmested» på nahuatl.

Elver i Mexico
Veracruz' geografi
Oaxacas geografi